
PRIMMĂRIA
DIRECŢIA TEHNICĂ
BIROUL HIDROTEHNIC

Nr. SC 2011-13492/29.06.2011
R E F E R A T
privind acordarea unui mandat special împuternicitului Consiliului

Local al Municipiului Timişoara în Adunarea Generală ordinară a Asociaţilor 

Asociaţiei de Dezvoltare Intercomunitară Apă-Canal Timiş

Având în vedere:

Prevederile art.12, art.13, art.16(2) lit.j, art.21, art.22 şi art. 23 alin.(1) din Statutul Asociaţiei de Dezvoltare Intercomunitară Apă-Canal Timiş;
Prevederile art.36 al Contractului de delegare a gestiunii serviciilor publice de alimentare cu apă şi de canalizare încheiat în data de 19.01.2010, între Asociaţia de Dezvoltare Intercomunitară Apă-Canal Timiş şi S.C. AQUATIM S.A.;

Contractul de finanţare nr.120834/24.02.2011, încheiat intre Ministerul Mediului şi Pădurilor si SC AQUATIM SA, având ca obiect finanţarea proiectului „Extinderea si modernizarea sistemului  de alimentare cu apă şi canalizare în judeţul Timiş”;

Faptul că ADI este împuternicită să exercite o serie de atribuţii, drepturi şi obligaţii specifice, pentru şi în numele unităţilor administrativ-teritoriale membre, în ceea ce priveşte exclusiv serviciile de alimentare cu apă şi de canalizare;

Faptul că reprezentanţii asociaţilor în adunarea generală a Asociaţiei nu pot vota hotărârile privind primirea/excluderea de membri, aprobarea cotizaţiei şi a tarifului unic decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este;

Importanţa investiţiilor propuse şi valoarea de investiţii aprobată pentru Judeţul Timiş, în suma totală de 118.871.000 Euro şi asigurarea respectării in termenii stabiliţi a Tratatului de Aderare la Uniunea Europeană şi de asemenea pentru dezvoltarea capacităţii de absorbţie a fondurilor şi de implementare a viitoarelor proiecte de investiţii;

Pentru accesarea Fondului de Coeziune, condiţiile de eligibilitate stipulate în Programul Operaţional Sectorial MEDIU, „Ghidul Solicitantului pentru Axa Prioritară 1, sectorul apă-apă uzată,” a fost aprobat de către AGA a Asociaţiei de Dezvoltare Intercomunitară Apă-Canal Timiş Planul anual de evoluţie a tarifelor, conform rezultatelor Analizei Cost-Beneficiu; 
Faptul că 4 localităţi şi-au manifestat dorinţa de a deveni asociaţi, anume:  Comuna Belinţ, Comuna Bogda, Comuna Maşloc şi Comuna Tormac, iar localităţile: Comuna Beba Veche, Comuna Cenad, Comuna Variaş, Comuna Periam, Comuna Parţa doresc retragerea din cadrul Asociaţiei;

Toate acestea au determinat modificarea Actului Constitutiv şi a Statutului Asociaţiei prin Acte Adiţionale. 

În concluzie, propunem


Aprobarea Actului Adiţional la Actul Constitutiv şi al Actului Adiţional la Statutul Asociaţiei de Dezvoltare Intercomunitară Apă-Canal Timiş şi Acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş pentru a vota primirea/excluderea de membri, aprobarea cotizaţiei şi a tarifului unic la nivelul ariei de operare.

